text: Bill Clinton vil møde borgerne?
  29 oktober 2012 kl. 12.24
  USAs tidligere præsident, Bill Clinton, vil muligvis møde borgerne i Sønderborg, når han gæster byen den 14. november. Det er kun en uge efter præsidentvalget i USA.
  Bill Clinton taler ved CSR Awards i Sønderborg. Det er en prisuddeling og konference om virksomheders sociale ansvar. 
  I et nyhedsbrev til medlemmerne af Sønderborg Hansel står, at Clinton vil gæste Rådhustorvet og møde byens borgere fra kl. 16 til 17. 
  ? Det arbejder vi på. Men jeg kan ikke sige det med 100 procents sikkerhed. Vi har en forhåndstilkendegivelse, og vi arbejder virkelig hårdt på det. Når vi ved noget, skal vi nok fortælle det, siger projektleder Louise Johnsen til jv.dk
  